Gosforth

Gosforth er et område i Newcastle upon Tyne, Tyne and Wear, i England som ligger nord for Newcastles sentrum. Gosforth var konstituert som et jordbruksdistrikt fra 1895 til 1974 da den ble en del av byen Newcastle. Stedet har en befolkning på 23 620 i henhold til folketelling i 2001.«Census 2001 : Urban Areas : Table KS01 : Usual Resident Population» (Excel). Office for National Statistics. Det er to valgdistrikt som heter Gosforth; East Gosforth og West Gosforth, og dagens Gosforth inkluderer også andre valgdistrikter som Parklands.

 Historie 
Opprinnelsen til områdets navn er antatt å ha kommet fra «Gese Ford» i betydningen vadestedet (ford) over Ouse, en referanse til krysningspunktet over elven Ouse eller Ouseburn. Første stavelse er mer usikker, men kan henspille på det antatte angelsaksiske navnet «Gosaford» i betydningen vadestedet hvor gjessene (geese) er. Navnet er først nedtegnet som «Goseford» i 1166.Stan Beckensall (2004): Northumberland Place-Names. Butler Publishing, Thropton, Morpeth, Northumberland, NE65 7LP. ISBN 094692841X. Richard Welford har merket seg at navnene North og South Gosforth kommer fra nord og sør for elven Ouse, uten at det sier noen annet enn lokalisering. Welford, Richard (ca.1879): A History of the Parish of Gosforth, In the County of Northumberland. Walter D. Welford, Newcastle upon Tyne. Ettersom Gosforth er først nevnt i kildene i 1166 er det antatt bosetningen oppsto på omtrent samme tid. «Newcastle upon Tyne». northumbrian-coast.co.uk. South Gosforth er uansett datert tilbake til før 1319 da det ble anmerket at den engelske hæren trakk seg tilbake dit før beleiringen av Berwick.Whellan, William (1855): History, Topography, and Directory of Northumberland. Whellan and Co.. side 454. Sitat: «Landsbyen South Gosforth ligger to og en halv engelsk mil nordøst nord for Newcastle. Her er det hvor den engelske hæren trakk seg tilbake da den var på til beleiringen av Berwick, i 1319.» Oversatt av Wikipedia I henhold til utgivelse fra 1800-tallet, A Topographical Dictionary of England, ble bysamfunnet Gosforth holdt av kronen av familien Surtee fra 1100 til 1509 da det ble gitt videre i ekteskap til Robert Brandling.Lewis, Samuel (1848): A Topographical Dictionary of England

 Beskrivelse 
 Sogn og bydistrikter 
I 1777 inneholdt Gosforth de syv bydistriktene North Gosforth, South Gosforth, Coxlodge, Kenton, Fawdon, East Brunton, og West Brunton. På ordre fra de lokale myndighetene ble sognene South Gosforth og Coxlodge den 20. september 1872 opprettet som et distrikt, styrt av myndighetene i South Gosforth. Etter 1894 ved loven om Local Government Act ble de lokale myndighetene til South Gosforths urbane distriktsråd. Et år senere ved beordring fra Northumberlands fylkesråd av 14. mars 1895 endret til Gosforths urbane distriktsråd. Reference number UD.GO. Tyne & Wear Archive Service   .

Den 15. juli 1903 søkte distriktsrådet for å utvide grensene til også å inkludere sognene i North Gosforth, East Brunton, West Brunton, Fawdon og den større delen av Kenton, men forslaget ble avslått. Sognene Coxlodge og South Gosforth ble sammenslått til sognet Gosforth i 1908. Grensene ble siden utvidet i 1935 til også å omfatte jordbruksdistriktet Castle Ward. De satte sammen deler av sognene East Brunton, Fawdon, og North Gosforth. Gosforth urbane distriktsråd ble nedlagt den 1. april 1974 for å bli en del av storbyrådet City of Newcastle Metropolitan Borough Council.

 Kirken St. Nicholas's 
Sognekirken St. Nicholas's ble bygget i 1799 formgitt av John Dodds og erstattet en tidligere kirkebygning. Arkitekten John Dobson var ansvarlig for en del endringer i årene 1818-1820. Den østlige delen ble lagt til i 1913 og et nytt sakristi ble bygget i 1959, delvis som et krigsminnemerke, formgitt av F. W. Harvey. Den tidligere kirken ble nevnt i 1170 da kallsretten skiftet eier. I 1220 ble Gosforth også nevnt i kildene i henhold til et historieverk om Newcastle fra 1789.Brand, J. (1789): The history and antiquities of the town and County of the town of Newcastle upon Tyne (2 bind). Trykt for B. White and Son. Det tidligste kirkeregisteret er datert 1697. Harbottle, George (1980?): Gosforth and Its Parish Church: A Thousand Years of History. ISBN 0907113001.

 Gruvedrift 
På 1800-tallet ble Gosforth stedet for en rekke kullgruver, inkludert Gosforth kullgruve«Gosforth Colliery». The Durham Mining Museum og Coxlodge kullgruve.«Coxlodge Colliery». The Durham Mining Museum Landområdene som Coxlodge okkuperte lå i arealene til Regent Centre mens Gosforth lå i nærheten av dagens South Gosforth.

 Landsbyen Bulman 
Hva som er dagens sentrum i Gosforth, langs Great North Road som forbinder sør med nord i England, her kalt Gosforth High Street, hadde opprinnelig fra 1826 en bosetning som i flere tiår var kjent som landsbyen Bulman. Den besto opprinnelig av en rekke eiendommer som var store nok til å kvalifisere beboerne for en valgrett, såkalte «forty shilling freeholders», et gammelt system hvor jordeiere i tiden fra 1430 til 1832 kunne kjøpte seg stemmer. Landsbyen Bulman var bygget av familien Bulman i et forsøk på skaffe seg velgere for deres politiske sak i valgene i 1826. En stein som bærer navnet «Bulman Village» eksisterer fortsatt, selv om den er blitt inkorporert inn i fasaden av en bygning som kom senere, Halifax Bank.

 Befolkning 
I henhold til folketellingen av 2001 bodde det 23 620 mennesker i Gosforth. På 1800-tallet var det meste av befolkningen sysselsatt i kullindustrien. I 1801 var det 1 385 innbyggere, de fleste bodde i Kenton og sysselsatt i kullgruvene der. I 1831 hadde befolkningstallet steget til 3 546, hovedsakelig grunnet opprettelsen av kullgruvene i Fawdon og Coxlodge. Mellom 1831 og 1871 vokste antallet bare noe til 3 723 grunnet at gruvene i Fawdon og Kenton hadde innstilt virksomheten.

 Arkeologiske levninger 
Det har blitt avdekket et antall arkeologiske funn i Gosforth,«Local Histories G - Gosforth»   . Site Lines. med det tidligste stykke av et forhistorisk flintflak som ble avdekket i 1959.«Tyne and Wear HER(1343): Gosforth, flint flake - Details». Site Lines. I 1863 ble gresk kolonimynt funnet i hagen i hva som den gang het Bulman Village.«Tyne and Wear HER(1349): Gosforth, Roman coin - Details». Site Lines. Et romersk alter ble funnet i North Gosforth.«Tyne and Wear HER(169): North Gosforth, Roman altar from the Chapel - Details». Site Lines.

 Landemerker 
Det er et større forretningskompleks i Gosforth kalt Regent Centre som huser en rekke organisasjoner, blant annet HM Revenue and Customs. Gosforths fremste videregående skole er Gosforth High School, og i tillegg finnes det en del private skoler. St Nicholas Hospital ligger også i Gosforth som i tillegg huser Jubilee Theatre, et viktoriansk teater som ble bygget i 1899.«Theatre»   . Juniper Productions.

 Områder i Gosforth 
Bortsett fra South Gosforth har mange boområder i Gosforth endelsen «Park». Det er Bridge Park, Brunton Park, Gosforth Park (inkludert veddeløpsbanen Newcastle Racecourse), Grange Park, Greystoke Park, Grove Park, Melton Park, Newcastle Great Park og Whitebridge Park. 

Flere områder i Gosforth har vært benyttet som lokalisering for filming av TV-show og langfilmer. Gosforth Park ble benyttet som en lokalisering for Get Carter«Get Carter» . Movie Locations., en krimfilm fra 1971 med Michael Caine i hovedrollen, og Whitebridge Park ble benyttet for en episode av Wire in the Blood, en britisk kriminalserie for TV på 2000-tallet. I Melton Park ligger ruinene av et kapell som er datert tilbake til tidlig middelalder eller sen normannisk tid. Det kan ha blitt bygget på det samme stedet hvor det lå en romersk festning.«Hidden Chapel in Gosforth estate». BBC News 2006

 Idrett og underholdning 
Sport og idrett
Gosforth har idrettsanlegg som svømmehall og har lenge hatt en forbindelse til rugby, og klubbene Northern Rugby Club (grunnlagt 1875)«History»   . Northern Rugby Club. og Gosforth Rugby Club (grunnlagt 1877) er lokalisert i området, mens Newcastle Falcons var opprinnelig basert Gosforth og da også kalt Gosforth Rugby Club, og senere Newcastle Gosforth.«Club History»   . Gosforth Rugby Club. Gosforth Central Park har to baner for bowling, to tennisbaner, og en bane for basketball.«Gosforth Central Park». Newcastle City Council. Gosforth har også en golfbane som ble åpnet i 1906.«Gosforth Golf Club» . Gosforth Golf Club. South Northumberland Cricket Club har eksistert i Gosforth siden 1892.«South North Bulls»   . South Northumberland Cricket Club.

To av de mest kjente idrettsfolkene fra Gosforth er blant annet fotballspilleren Alan Shearer og friidrettsutøveren Jonathan Edwards.

Underholdning
Gosforth hadde tidligere to kinoer, Royalty Cinema i High Street og Globe Cinema ved Salters Road. Førstnevnte ble åpnet 17. oktober 1934 og ble nedlagt 30. desember 1981.«Royalty Cinema». Royalty Cinema. En videodokumentar, Last Reel at the Royalty, er mulig å se via Internett ble produsert om kinoens historie. Globe Cinema ble senere en bingohall og er i dag en kinesisk restaurant.

På stedet hvor det i dag er et supermarked lå tidligere en stadium for hundeveddeløp, Gosforth Greyhound Stadium. Den ble nedlagt på slutten av 1980-tallet. 

I High Street ligger det relativt nye kunstgalleriet Opus Art Gallery.«Opus» . Opus Art Gallery.

 Kjente personer fra Gosforth 
Født i Gosforth
 Donna Air – skuespiller og fjernsynspresentør«Stars happy on home ground». icNewcsatle. 2001
 Michael Chopra – fotballspiller for Cardiff.«Chopra keeping head down ahead of derby». The Northern Echo. 2008
 Anna Gilthorpe – skuespiller«Teen dream gives Anna a starring role» . The Journal. 2010
 Wilfred Josephs – komponist  «Famous people with North East Connections» (PDF). Newcastle City Council. 2004
 Ben Price – skuespiller«Going for gold at the Great North Run». Cafod. 2006
 Alan Shearer – tidligere landslagfotballspiller for England«Newcastle and Blackburn legend Alan Shearer – simply the best»   . SportIngo. 2008

Beboere i Gosforth
 Jonathan Edwards – friidrett, trestegKnight, Tom (2007): «Olympian Jonathan Edwards has 'crisis of faith'» . London: The Telegraph
 David Knopfler – gitarist i gruppa Dire Straits, flyttet til Gosforth som barn, bror av Mark.
 Mark Knopfler – gitarist og vokalist i Dire Straits, flyttet til Gosforth som barn.
 Neil Tennant – musiker og den andre halvparten av Pet Shop Boys. Familien flyttet fra North Shields til Gosforth da Neil var ung.«Pet Shop Boys singer mourns loss of father» . The Journal. 2009

 Referanser 

 Se også 
 Gosforth, landsby i Cumbria

 Eksterne lenker 
 Ward Info: East Gosforth hos Newcastle City Council
 Ward Info: West Gosforth hos Newcastle City Council
 Gosforth Life – fotografier fra Gosforth, Newcastle upon Tyne
 Gosforth Garden Village Association – beboernes nettsted

Kategori:Newcastle upon Tyne